# Хореоґрафия

Хореоґрафия за шпански танєц *Качуча*, описани зоз танєчну нотацию Єден зоз перших рукописох танца зоз хореоґрафскима знаками (Каталония 1496. року.)**Хореоґрафия** (греч. Χορογραφία дословни преклад - записованє танцу) представя окремну уметнїцку дисциплину у твореню сценско-музичних танєчних дїлох. Компонованє, аранжированє зложених танєчних елементох по єдинствену формалну, змистову цалосц ускладзену зоз музичну основу. У такв. класичним балету компонованє потребно же би шлїдзели числени ,,канони*-правила,* док у модерним танцу хореоґрафове хасную шлєбоднєйши форми. Хореоґраф то музично-сценски уметнїк хтори ше у театру занїма зоз креированьом танєчних аранжманох (крочаї, рухи, фиґури и подобне) за театралну представу (балетску, драмску, оперску). Найзложенши постановки то цаловечарши балетски представи. Найчастейше ше балетски танєчнїки зоз богатим танєчним искуством, богату праксу и окремним талантом за тоту файту креативней роботи, пред конєц своєй активней танєчней кариєри опредзелюю за хореоґрафску роботу.

Хореоґрафия балета *Копелия*, композитор Лео Делиб

## Етимолоґия

Слово *хореоґрафия* (греч. χορογραφία) дословно значи „писанє танцу” а настало од греческого слова „χορο” а значи *кружни танєц* лєбо буквално *танцуєм у колу* и „γραφία”- значи *писац, зазначовац*. Першираз ше слово зявело у америцко-анґлийским словнїку 1950-их рокох, а слово „*хореоґраф”* (греч. Χορογραφ) першираз похасноване як заслуга Джорджа Баланчина у Бродвейским мюзиклу *На твоїх пальцох* 1936. року. Скорей того, за сценски лєбо филмски заслуги, хасновали ше фрази як цо то „состави пририхтал.” „танци порихтал" лєбо єдноставно „танци" а то означовало и хореоґрафа.

## История

У Италиї у епохи ренесанси танєчни майстрoве творели рухи за дружтвени танци зоз хторима подучовали танєчнїкох, а сценски балети настали тиж на подобни способ. У Французкей у 16. вику, французки дворски танци ше розвивали спрам уметнїцких моделох-обрасцох. У 17. и 18. вику дружтвени танєц ше одвойовал од театралних тенєчних представох. У цеку того периода слово „хореоґраф” применєне за написани запис о танцох, хтори познєйше постал познати як *„нотация танца”* зоз значеньом хореоґрафиї хтора прешла на єй нєшкайше хаснованє як композиция велїх рухох хтори творя танєчну представу.

Сучасни танєц створел нови, природнєйши стил хореоґрафиї, дзекуюци и уключуюци русийского хореоґрафа Мишела Фокина (1880-1942) и Исидору Данкан (1878-1927) и од теди стили варирую помедзи реалистичну репрезентацию и абстракцию. Мерс Канинґем, Джордж Баланчин и Фредерик Аштон були значни хореоґрафове класичного лєбо абстрактного танцу, Баланчин Аштон, вєдно зоз Марту Ґраям, Леонидом Масином, Джеромом Робинс и другима, тиж креировали репрезентативни дїла. Исидора Данкан любела природни рухи и импровизацию. Робота Алвина Ейлия (1931-1989), проамерицкого танєчнїка, хореоґрафа и активисти, облапйовала велї стили танцу, уключуюци балет, джез, сучасни танєц и театер.

Хореоґрафия, сучасни перформанс танцу, хаснованє ЛЕД екрана
## Технїки танєчней хореоґрафиї

Танци дизайновани зоз хаснованьом єдней лєбо обидвох основних хореоґрафских методох:

* *Импровизация*, у хторей хореоґраф дава танєчнїком партитуру (т.є. ґенерализовани директиви хтори служа як напрямки за импровизовани рушаня-рухи и форму. Напр. партитура може упутиц танєчнїка же би ше оддалєл од другого танєчнїка, хтори з другого боку упуцени и жада заобисц поцагованє, лєбо може одредзиц рухи хтори потребно виводзиц на импровизацийни способ у цеку музичней фрази, як процивносц танєчней хореографиї. Партитури зоз импровизациями найчастейше понукаю ширшу шлєбоду и особну интерпретацию танєчнїкох.

* *Планована хореоґрафия*, у хторей хореограф диктує рух и форму до дробнїцох, и охабя лєм дакус можлївосци танєчнїкови же би могол представиц особну интерпретацию.

## Интердисциплинарни обласци вязани за хореографию

Балетска хореоґрафия и сцена зоз балету *Лабудово* *озеро*, Петра Илїча Чайковского
**1**. Кореолоґия (*Choreology*)

**2**. Студиї етнокореоґрафиї:

♦ История наставаня и розвоя традиционалного танцу розличних етнїчних ґрупох

* ґенеза танцу (як настал);

* опис танцу у контексту календарских и каждодньових ритуалох (обичайох);

* взаїмни уплїв традицийних танєчних културох (медзиетнїчни контакти);

* преучованє културно-историйских специфичносцох наставаня жанрох и формох танцох одредзеней етнокултуролоґийней популациї итд.

♦ Теория и методолоґия за преучованє тенєчней  култури етнїчних ґрупох (зявели ше два напрями):

* виглєдованє морфолоґиї танцу (форма, структура, елементи танцу), питаня терминолоґиї, концепциї, розвой приступу и методи за описованє и виглєдованє кинетичного тексту и його цалосцох; проблеми класификациї и систематизациї форми народней хореоґрафиї и друге. Напр. єрменски танци, мадярски, молдавски, русийски танци и других народох и нацийох.
* преучованє семантских танцох (значенє, функциї – змист/значносц танцу у рижних историйских фазох и периодох.

Дзецинска импровизация танцу, Ганц Тома (1839-1924)**3**. Кинезиолоґия

**4**. Йоґа

**5**. Танєчна терапия, психотерапийне примєньованє танцу и руха як процес хтори  промовує интеґрованє (повязаносц) емоционалного и физичного стана поєдинца.

**6**. Палеокореоґрафия - обряди и ритуали етнїчних ґрупох знятих зоз способом медийних знїманьох

## Хореоґрафия нєшка

Нєшка главни правила у хореоґрафиї таки же би уведли даяки файти шора у виводзеню у рамикох трох димензийох простору, и штвартей; часу и можлївосцох людского цела. У сценских уметносцох, хореоґрафия ше одноши на людски рух и форму. У танцу, хореоґрафия позната як танєчна хореоґрафия лєбо танєчна композиция. Хореоґрафия ше тиж хаснує у рижних других обласцох, уключуюци оперу, чирлидинґ, театер, маршируюци бенд, синхроноване плїванє, кинематоґрафию, шлїзканє, ґимнастику, модни ревиї, шоу хор, продукцию, видео танци и анимировану уметносц.

## Змаганя

Рижни держави у велїх варошох нєшка орґанизую змаганя у балету, тиж и сучасних танцох, хореоґрафийох та и фолклорних.

Медзинародне хореоґрафске змаганє Хановер, у Нємецкей то змаганє зоз найдлугшу традицию на швеце (започате коло 1982), у орґанизациї Балетского дружтва Хановер е.В. Отримало ше онлайн у цеку пандемї ковида-19 2020. и 2021. року, а на сцену Театра у Ейлия ше врацело 2022. Орґанизую ше у швеце у векших городох велї балетски змаганя и змаганя сучасних танцох а тиж и самих хореоґрафийох.

Ґреґор Золиґ, главни хореоґраф танцу у Державним театре *Брауншвайґ*, меновани за уметнїцкого директора змаганя 2020. року. Условия за упис таки же нови уписнїки муша буц младши од 40 рокох и фахово оспособени. Змаганє ше отримує у сотруднїцстве зоз Фондацию Танї Лидтке (од єй шмрци 2008. року), а од 2021. року фондация додзелює нову награду за продукцию, хтора допольнює пейц други награди за продукцию. Награди за 2021. и 2022. рок додзелєл Марко Ґеке, тедишнї директор Державного  балету театра Хановера.

Постоя  велї други медзинародни  хореоґрафски змаганя, углавним унапрямени на сучасни танци. То шлїдуюци змаганя:

♦ Медзинародне змаганє у балету и хореоґрафиї у Пекинґу, Китай
♦ Платформа за сучасни танєц, Кипар, Греческа
♦ Медзинародне змаганє хореоґрафох у Копенгаґену, Данска (CICC), основане 2008. року
♦ Хелсиншске балетске змаганє, награда за хореоґрафию, Хелсинки, Финска
♦ Медзинародне хореоґрафске змаганє, Рим, Италия
♦ Московске балетске змаганє и конкуренция хореоґрафох, Москва, Русия
♦ Награда хореоґрафох *Нови авантури*, Лондон, Велька Британия
♦ Монтреалска награда за танєц, Монтреал, Канада
♦ Медзинародне балетске змаганє Валентина Козлова, Брисел, Белґия
♦ Медзинародне балетске змаганє *Варна*, награда за хореоґрафию, Варна, Болгарска
♦ Медзинародне онлайн змаганє у танцу (IODC) уведзене  2020. року, пре пандемию ковида-19. На тим змаганю награда *Ґран при* у вредносци  1.000 долари.
## Литература

* Здравковић, Милован (2007). *"Речник основних позоришних појмова"* (II допуњено изд.). Народно позориште у Београду, (Београд – КИЗ АЛТЕРА). стр. 79/80. ISBN 978-86-84897-17-8.

* Бойківські і лемківські танці: монографія. Кн. 2 / Р. Гарасимчук. — Л., 2008. — 320 c.Ellfeldt, L. (1998) *A Primer for Choreographers* . Waveland Press. ISBN 0-88133-350-6.
* Minton, S, C. (1997) *Choreography: A Basic Approach Using Improvisation*. Human Kinetics . ISBN 0-88011-529-7.

## Референци